A kollagén alkotja a szervezet fehérje állományának 25-30%-át, a kötőszövet alkotóeleme.
Nagy mennyiségben található az emberi bőrben, szalagokban, ínakban, de szinte minden szövetünkben megtalálható. A kollagén és az ún. kollagén-indukciós terápiák a mozgásszervrendszer elemeinek funkcionális támogatása, illetve erősítése révén hozzájárulnak a panaszok csökkentéséhez.
A kollagén rostok mechanikai behatásokkal szemben rendkívül ellenállóak – épp ezért nagy a jelentőségük az ízületek stabilizálásában. Gyakran alkotnak vékonyabb, vastagabb kötegeket. Főzés hatására az inakból, szalagokból kioldódnak és kocsonyás enyvet képeznek. Erről a sajátságról kapták a nevüket is, „kolla gen” vagyis enyvadó rostok. A „zselatin” nagy mennyiségben tartalmaz kollagént.
A kollagénnek több típusát írták le, ezek közül az ízületek körüli képletekben (inakban, szalagokban) többségében az 1-es típusú kollagén található meg. Az MD orvosi kollagén injekciós készítmények épp ezért 1-es típusú kollagént tartalmaznak nagy tisztaságban, garantált koncentrációban.